SeaBreak Cottage | LekkeSlaap
SeaBreak Cottage: Hooffoto's
Adres: William-laan 1025, Pringlebaai, 7196, Wes-Kaap
SeaBreak Cottage is 'n bekoorlike kothuisie in Pringlebaai met 'n ongekunstelde strandtema. Dit is net 5 minute se stap vanaf die pragtige witsandstrand, en bied 'n ongelooflike uitsig op die berg. Die kothuis het sy eie ingang en beslaan die onderste verdieping van die eienaar se huis. Die eenheid het 'n rolstoelvriendelike ingang.
Dié heerlike selfsorgtuinkothuis het slaapplek vir 4 gaste in 2 slaapkamers, 'n oopplan-kombuis en 'n sit- en eetarea in pastelkleure om 'n strandtema weer te gee. Die kombuis is toegerus met 'n mikrogolfoond, yskas-vrieskas, oondjie met stoof, broodrooster en 'n ketel. Die hoofslaapkamer het 'n koninggrootte-bed en 'n en suite-badkamer met 'n bad. Die tweede kamer het 2 enkelbeddens en toegang tot 'n aparte badkamer met 'n stort. Parkeerplek is in die oprit beskikbaar.
Buite is daar 'n onderdakstoep wat lekker teen die wind beskut is. Dit het 'n draagbare braai, stoepmeubels en sitplek. Verder het die kothuis ook speletjies, boeke, linne en 'n TV met 'n DVD-speler. Gaste kan hul eie DVD's saambring of gratis toegang tot DStv Premium gebruik. Gaste moet asb. hul eie bad- en strandhanddoeke saambring.
SeaBreak Cottage is ideaal vir 'n rustige vakansie of naweekwegbreek vir klein gesinne, volwassenes, sake- of enkelreisigers. Pringlebaai is net meer as 'n uur vanaf Kaapstad. Besoekers kan op die strand gaan piekniek hou, die rotsagtige beskutte baaitjies gaan verken, op die strand gaan stap of swem. Gaan snuffel in Pringlebaai se sonderlinge kunsvlytwinkeltjies, eet by een van die dorpie se restaurante of kroeë of geniet die vrolike musiek by die plaaslike pizzeria.
’n Bespreking by SeaBreak Cottage sluit in:
4.7 uit 5van 7 resensies vir SeaBreak Cottage
William-laan 1025, Pringlebaai, 7196, Wes-Kaap
Gaste dink SeaBreak Cottage het ’n baie goeie ligging
https://d288tngog90ix0.cloudfront.net/AAEAAQAAAAAAAAAAAAAAeac1d9c70277e3bde6de525c19f1a1ca1da21ab9eb27dc679bafa1b4a2aecb02a694a338d0241afc182ce7e3ab094b3d2b88?w=1440&h=960&fit=crop&auto=format Vanaf R950 per nag (plek vir 4) 7 5 1 5 1025 William Avenue Pringle Bay 7196 Wes-Kaap 086 999 0018 11:00-20:00 10:00 -34.345874 18.834813